Diari Oficial de la Generalitat Valenciana


Sumari del DOGV 7929, del 01-12-2016 (2016/9563)

ACORD de 25 de novembre de 2016, del Consell, pel qual s'autoritza l'aprovació d'expedients de rescabalament a favor de les empreses Salzillo Seguridad, SA, Segur Ibérica, SA, Clece, SA, i El Menjar amb Viracre, SL.
-----------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7929

Data del DOGV
:   01-12-2016

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2016/9563


Data del document
:   25-11-2016

Organisme emissor
:   Conselleria d'Educació, Investigació, Cultura i Esport

Tipus de document
:   Acord

Descriptors 

:   * Conselleria d'Educació, Investigació, Cultura i Esport

ACORD de 25 de novembre de 2016, del Consell, pel qual s'autoritza l'aprovació d'expedients de rescabalament a favor de les empreses Salzillo Seguridad, SA, Segur Ibérica, SA, Clece, SA, i El Menjar amb Viracre, SL. [2016/9563]  
En compliment del que disposen els articles 39.5 i 106.3 de la Llei 1/2015, de 6 de febrer, de la Generalitat, d'hisenda pública, del sector públic instrumental i de subvencions, així com la Circular 1/2015, de 16 de març, de la Intervenció General de la Generalitat, informat per la Intervenció General de la Generalitat, i a proposta del conseller d'Educació, Investigació, Cultura i Esport, el Consell, en la reunió de 25 de novembre de 2016,  
  
  
ACORDA  
  
Primer  
Autoritzar l'aprovació pel conseller d'Educació, Investigació, Cultura i Esport dels expedients de rescabalament, a favor de les empreses a continuació esmentades:  
  
1. Salzillo Seguridad, SA, per import de noranta-un mil huit-cents seixanta-tres euros amb trenta cèntims (91.863,30 €), IVA inclòs, en concepte de despesa ocasionada per la prestació del servei de vigilància de la Complex Educatiu Monte Tossal, d'Alacant, des de l'1 de desembre de 2015 fins al 31 de maig de 2016.  
  
2. Segur Ibérica, SA, per import de deu mil sis-cents huit euros amb vint-i-cinc cèntims (10.608,25 €), IVA inclòs, en concepte de despesa ocasionada per la prestació de serveis auxiliars en el Museu de la Impremta i de les Arts Gràfiques del Puig, des del 17 d'agost de 2015 fins al 13 de març de 2016.  
  
3. Clece, SA, per import de quatre mil trenta-un euros amb tres cèntims (4.031,03 €), IVA inclòs, en concepte de despesa ocasionada per la prestació del servei de neteja de la Biblioteca Pública d'Orihuela, des de l'1 de març de 2016 fins al 15 d'abril de 2016.  
  
4. El Menjar amb Viracre, SL, per import de cinc-cents quaranta-quatre euros amb cinquanta cèntims (544,50 €), IVA inclòs, en concepte de despesa ocasionada per al vi d'honor servit el 21 d'octubre de 2014 en el Museu de Belles Arts de València.  
  
Segon  
Autoritzar la imputació a l'exercici corrent de la part de les obligacions econòmiques contretes en 2014 per l'empresa El Menjar amb Viracre, SL i en 2015 per les empreses Salzillo Seguridad, SA i Segur Ibérica, SA.  
  
València, 25 de novembre de 2016  
  
La consellera secretària,  
Mónica Oltra Jarque